**Izikhathi zentela kubathengisi abakhokha iNtelantengo**

**Yiziphi izikhathi zentela ezikhona zeNtelantengo?**

Kukhona lezi zigaba ezinhlanu ezilandelayo zesikhathi sentela:

**Isigaba A**

**Njalo ezinyangeni ezimbili**

* Ngaphansi kwalesi sigaba, umthengisi kudingeka ukuba athumele ifomu elilodwa njalo ezinyangeni ezimbili, egcine ngosuku lokugcina kuMasingane, kuNdasa, kuNhlaba, kuNtulikazi, kuMandulo kanye nakuLwezi.
* UKhomishana nguye uzosho ukuthi umthengisi ungena ngaphansi kwalesi sigaba noma cha.

UKHOMISHANA

**Isigaba B**

**Njalo ezinyangeni ezimbili**

* Ngaphansi kwalesi sigaba, umthengisi kudingeka ukuba athumele ifomu elilodwa njalo ezinyangeni ezimbili, egcine ngosuku lokugcina kuNhlolanja, kuMbasa, kuNHlangulana, kuNcwaba, kuMfumfu, kanye nakuZibandlela.
* UKhomishana nguye uzosho ukuthi umthengisi ungena ngaphansi kwalesi sigaba noma cha.

UKHOMISHANA

**Isigaba C**

**Njalo enyangeni eyodwa**

* Ngaphansi kwalesi sigaba, umthengisi kudingeka ukuba athumele ifomu elilodwa njalo ngenyanga
* Umthengisi ungena ngaphansi kwalesi sigaba uma:
* • isambanani lomkhiqizo otheliswayo owenziwe umthengisi udlulile noma ungase udlule ku-R30 million kunoma yiziphi izinyanga eziyi-12,
* • umthengisi ufake isicelo esibhaliwe ecele ukubekwa kulesi sigaba, noma
* • uKhomishana uthole ukuthi umthengisi ungena ngaphansi kwalesi sigaba ngenxa yokuthi umthengisi uyaphikelela nokuhluleka ukufeza izibophezelo zakhe njengokwesidingo soMthetho weNtelantengo.

**Isigaba D**

**Njalo ezinyangeni eziyisithupha**

* Ngaphansi kwalesi sigaba, umthengisi uthumele ifomu elilodwa njalo ezinyangeni eziyisithupha, egcine ngosuku lokugcina kuNhlolanja nakuNcwaba (noma nangayiphi enye inyanga lapho kwenziwe khona isicelo esibhaliwe saya kuKhomishana futhi saphasiswa)
* Lesi sigaba sivame ukusebenza kumthengisi
* - owenza imisebenzi yokulima, lapho isambanani lemikhiqizo etheliswayo singaphansi kuka-R1.5 million esikhathini esiyizinyanga eziyi-12,
* - onebhizinisi elincane elibhaliswe ngokweSheduli Yesithupha eMthethweni weNtela yeMalingeniso.

**Isigaba E**

**Njalo ezinyangeni eziyi-12**

* Ngaphansi kwalesi sigaba, umthengisi kudingeka ukuba athumele ifomu elilodwa njalo ezinyangeni eziyishumi nambili, egcine ngosuku lokugcina losuku lokuhlola lomthengisi (noma nangayiphi enye inyanga lapho kwenziwe khona isicelo esibhaliwe saya kuKhomishana futhi saphasiswa)
* Lesi sigaba sisebenza kumthengisi:
* • oyinkampani noma isikhwama sethrasti
* • owenza imisebenzi yokubolekisa ngesakhiwo esilungisiwe noma ukurentisa izimpahla ezinyakazayo noma ukusingathwa noma ukuphathwa kwezinkampani ezixhumene nomthengisi
* • isigaba esengeziwe, ukuze ungene ngaphansi kwalesi sigaba, sibekiwe kuSahluko 3 sesiqondiso i-VAT 404 guide..